**TERMÉKNÉV PUTZ-L lábazati alapvakolat.**

**LEÍRÁS/ANYAGÖSSZETÉTEL** Kézi felhordásra alkalmas, gyárilag előkevert, vízzel keverhető szárazhabarcs, amely cement és mész kötőanyagot, ásványi töltőanyagot és tulajdonságjavító adalékokat tartalmaz.

**ALKALMAZÁSI TERÜLET** A PUTZ-L lábazati cementvakolat új és régi lakóépületek, középületek, ipari objektumok lábazatainak víztaszító alapvakolata. Tégla, beton, pórusbeton, mészhomok tégla, terméskő, falazatokon alkalmazható. A falazat vízszigetelése alatt is felhasználható. Ellenáll a csapóesőnek, kis vízfelvételű, fagyálló, nagy szilárdságú, anyagában simítható. Javasolt vastagság: 20 mm/réteg.

**ALAPFELÜLET JELLEMZŐI** Az alapfelület szilárd, por- és szennyeződésmentes, valamint teljes rétegvastagságában száraz legyen. A laza részeket, festékrétegeket, olaj, zsír és egyéb szennyeződéseket távolítsuk el a felületről. Alapvakolattal ki kell kenni a nagyobb repedéseket lehetőség szerint a vakolás megkezdése előtt két héttel, ahol nem egységes a felület, illetve a különböző anyagú felületek találkozásánál rozsdamentes rabic háló alkalmazása javasolt. Amennyiben nagy nedvszívású tégla, vagy pórusbeton az alapfelület, végezzünk előnedvesítést.

**FELDOLGOZÁS MÓDJA** Az előkészített felületre a vakolat felhordása 1 rétegben, maximum 15-20 mm vastagságban kerülhet. Az előírt keverővíz mennyiséghez a zsák tartalmát fokozatosan hozzáadva minimum 5-6 perc alatt csomómentesre keverjük. Keverése történhet betonkeverőben, horizontális keverővel, esetenként keverőgéppel (megfelelő keverőszárat használva) vagy kézzel. Ha a felület kiegyenlítéséhez nagyobb rétegvastagság szükséges, akkor a vakolatot csak több rétegben lehet felvinni és az első réteg felületét vakolatfésűvel vagy vágással érdesíteni kell a megfelelő tapadás biztosítása érdekében. A lehulló vakolóanyagot újra felhasználni TILOS! A bekevert anyagot ~2 órán belül fel kell használni.

**FONTOS TUDNIVALÓK** +5 °C alatti felületi és léghőmérsékletnél a vakolat nem használható. A vakolat száradásáig a felületet nem érheti fagy és erős huzathatás. A friss vakolatot óvjuk a gyors kiszáradástól. Várakozási idő a felület átvonásához vakolat milliméterenként 1 nap. Termékeinkhez a feltüntetett víz mennyiségén kívül más anyagot hozzáadni nem szabad. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás, stb.), hiányosságaiból eredő károkért a felelősség nem a gyártót terheli!

**MINŐSÍTÉSEK/ TERMÉKSZABVÁNY**

MSZ EN 998-1:2017.

**MŰSZAKI ALAPADATOK**

|  |  |
| --- | --- |
| **Anyagigény:** | ~16 kg/m2/1 cm. Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Bekeverés:** | 5-6 l csapvíz / 25 kg zsák. |
| **Bedolgozási idő** | ~ 2 óra. |
| **Felhordás eszközei:** | hagyományos kőműves szerszámokkal. |
| **Kültéri/Beltéri:** | Kültéri és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Nyomószilárdság:** | ≥5 N/mm2. |
| **Tapadószilárdság:** | ≥0,1 N/mm2. |
| **Hajlítószilárdság:** | ≥2 N/mm2. |
| **Páraáteresztő képesség:** | μ15. |
| **Hővezetési tényező:** | 0,83 W/mK. |
| **Rétegvastagság:** | 15-20 mm/réteg. |
| **Átvonhatóság:** | vakolat mm-ként 1 nap. |
| **Tűzvédelmi besorolás:** | A1. |

**KISZERELÉS** 25 kg, papírzsákban.

**TÁROLÁS / ELTARTHATÓSÁG** Zárt fagymentes helyen, mindennemű nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5 - +25°C között).